ZMLUVA č. 20/2011 - KM
o prenájme priestorov v budove Obecného úradu v Kalši
uzavretá podľa § 663 a nasl. Občianskeho zákonníka

medzi

Prenajímateľ:	Obec Kalša
		Obecný úrad, 044 18 Kalša 128
		IČO: 00324272
		zastúpená Bc. Gabrielou Ivaňákovou – starostkou obce

a
Nájomca: 	Rozmanová

ZMLUVNÉ PODMIENKY

Čl. 1
Predmet a účel nájmu

1.	Prenajímateľ prenecháva nájomcovi do krátkodobého užívania priestory kultúrnej miestnosti obecného úradu s príslušenstvom ( 35 ks stolov, 180 ks stoličiek, kuchyňa, miestnosť pri sále, chladiace boxy).
2.	Účelom prenájmu je: usporiadanie rodinnej oslavy.

Čl. 2
Doba prenájmu

Prenájom sa uzatvára na dobu určitú:  od 26. 11. 2011 do 27. 11. 2011

Čl. 3
Nájomné a úhrady za služby

1.	Nájomca je povinný zaplatiť prenajímateľovi nájomné za prenajaté priestory v zmysle cenníka zmluvných poplatkov Obce Kalša  vo výške 35,- € + požičovňa riadu a ostatné služby vo výške uvedenej v prílohe č. 1, ktorá je neoddeliteľnou súčasťou  tejto zmluvy.
2.	Nájomné je splatné po ukončení akcie v deň odovzdania priestorov prenajímateľovi a nájomca ho zaplatí v hotovosti, do pokladne Obecného úradu v Kalši. 

Čl. 4
Práva a povinnosti prenajímateľa a nájomcu

Prenajímateľ sa zaväzuje odovzdať nájomcovi priestory uvedené v čl. 1 tejto zmluvy v stave spôsobilom na riadne užívanie za účelom prenájmu. Zmluvné strany spíšu o odovzdaní priestorov Zápis o odovzdaní a prevzatí priestorov. 
Nájomca:
a)	je povinný užívať priestory na účel dohodnutý v tejto zmluve,
b)	nie je oprávnený prenechať priestory do prenájmu tretím osobám,
c)	berie na seba zodpovednosť za obecný majetok a v prípade jeho poškodenia je povinný uhradiť škodu v plnej výške,
d)	je povinný vrátiť priestory v čistom a upratanom stave najneskôr v 1. pracovný deň po ukončení akcie – najneskôr 28. 11. 2011.
e)	preberá plnú zodpovednosť za organizáciu a bezpečnosť návštevníkov akcie,
f)	je zodpovedný za zákaz fajčenia v prenajatých priestoroch,
g)	zodpovedá za dodržiavanie predpisov v oblasti BOZP a ďalších osobitných predpisov.

Čl. 5
Skončenie prenájmu

1.	Prenájom sa končí uplynutím doby, na ktorú bol dohodnutý.
2.	Pri skončení prenájmu je nájomca povinný odovzdať uvoľnené priestory v stave, v akom ich prevzal, s prihliadnutím na opotrebenie, aké je obvyklé pri riadnom užívaní a údržbe, ak sa zmluvné strany nedohodnú inak. 

Čl. 6
Ďalšie dojednania

1.	Zmluva je vyhotovená v troch origináloch, pričom jeden obdrží nájomca a dva prenajímateľ.
2.	Zmluvné strany prehlasujú, že si túto zmluvu prečítali, rozumejú jej a svojím podpisom potvrdzujú, že túto zmluvu uzavreli vážne a dobrovoľne.
3.	Ostatné náležitosti nedojednané v tejto zmluve sa riadia všeobecne platnými právnymi predpismi.
4.	Táto zmluva je platná dňom podpisu a účinnosť nadobúda dňom nasledujúcom po dni zverejnenia.

V Kalši 25. 11. 2011 

........................................................					..................................................
                 prenajímateľ						             nájomca